Keyayê Taxa Kalî ya qezaya Licê ya Amedî Çetin Dirino ke sereştişê kekeyê ci de ame destbendkerdene bi îdîya ''endamîya rêxistene'' ame tepiştene.
Eşkerayîya Walîtîya Amedî de ame îdîakerdene ke ''Dirinî endamanê rêxistine rê derman û melzemeyê weşîye peyda kerdo.''
Çetin Dirino ke herinda ci de qeyûm amebi tayînkerdene vîjnayîşê 31ê adare de reyna ame vîjnayene. Reyna seba ke derheqê Dirinî de cipersayîşêk esto hetê Serdozgerîya Komare ya Licê ra wezîfe ra amebi girwetene. Bado ke cipersayîş ame netîcekerdene, wezîfeyê ci reyna amebi cidayene.
